《寄鲈乡主人》
宋代·胡仲弓

天北天南独雁飞，别君动是隔年期。
尺书久欠鲈乡便，寸步难邀马足驰。
池草惊回春梦句，梅花开到岁寒枝。
江湖诸老凋零尽，从此逢人懒说诗。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。